=== Fattiggård ===
[[27. juni]] [[1733]] ansøgte direktørerne for Krigshospitalskassen om tilladelse til at oprette et [[hør]]spinderi, samt et væveri på Ladegården. Arkivaren Simon Schmidt blev foreslået som ansvarlig for fabrikkens drift. Kort efter fulgte planen om at samle alle fattiglemmer på Ladegården. Schmidt skulle som inspektør tilse Ladegårdens mange bygninger og deres inventar, fabrikkens maskiner, både modtagne og forarbejdede varer, samt regnskaberne. Arbejdsstuerne skulle opvarmes fra [[mortensdag]] og frem til [[påske]] ved hjælp af seks [[favn]]e [[bøg]]etræ. Som belysning brugte man [[tran]]lamper, men på sovesalene måtte man anvende en fast [[lygte]]. To kvinder fik dagligt pålagt renholdet af spinde- og sovesalene. Dette omfattede fejning og gulvvask, samt rygning med [[enebær]], når det behøvedes. Schmidt fik 500 [[rigsdaler]] i løn som inspektør.<ref>[https://web.archive.org/web/20160215232138/http://www.kobenhavnshistorie.dk/bog/kko/l/kko_l-1.html Københavns historie]</ref>
[[Fil:Sovesal på Ladegården.jpg|thumb|280px|Sovesal på Ladegården omkring år 1900.]]
Kommunen overtog Ladegården i [[1768]], hvorefter lemmerne fra [[pest]]hospitalet [[Sankt Hans Hospital]] ved [[Kalvebod Strand]] blev overført til anstalten. Den nye institution på Ladegården, som især fungerede som [[sindssyge]]hospital, bevarede navnet Sankt Hans Hospital. Men i [[1816]] flyttede myndighederne hospitalet til [[Bistrup Gods|Bistrup]] udenfor [[Roskilde]], hvor det stadig ligger, og hvor også [[Amalie Skram]] var indlagt.<ref>https://tidsaand.no/tidslinjen/1894/mars/12/amalie-skram-overfores-til-st-hans-hospital-i-roskildehttps{{Dødt link|date=februar 2022 |bot=InternetArchiveBot |fix-attempted=yes }}</ref>
Filosofi Historie Bygninger,_konstruktioner_og_anlæg